CELEX: 32021R1323
Language: et
Date: 2021-08-10 00:00:00
Title: Komisjoni määrus (EL) 2021/1323, 10. august 2021, millega muudetakse määrust (EÜ) nr 1881/2006 seoses teatavates toiduainetes sisalduva kaadmiumi piirnormidega (EMPs kohaldatav tekst)

11.8.2021   
               
               
                  ET
               
               
                  Euroopa Liidu Teataja
               
               
                  L 288/13
               
            
         KOMISJONI MÄÄRUS (EL) 2021/1323,
         10. august 2021,
         millega muudetakse määrust (EÜ) nr 1881/2006 seoses teatavates toiduainetes sisalduva kaadmiumi piirnormidega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 8. veebruari 1993. aasta määrust (EMÜ) nr 315/93, milles sätestatakse ühenduse menetlused toidus sisalduvate saasteainete suhtes, (1) eriti selle artikli 2 lõiget 3,
         ning arvestades järgmist:
         
                     (1)
                  
                  
                     Komisjoni määruses (EÜ) nr 1881/2006 (2) on sätestatud kaadmiumi (Cd) piirnormid mitmesugustes toiduainetes.
                  
               
                     (2)
                  
                  
                     Euroopa Toiduohutusamet (edaspidi „toiduohutusamet“) võttis 30. jaanuaril 2009 vastu arvamuse toidus sisalduva kaadmiumi kohta (3). Toiduohutusamet jõudis järeldusele, et kaadmium on peamiselt mürgine neerudele, eriti proksimaalsetele neerutorukestele, kus see aja jooksul koguneb ja võib põhjustada neerufunktsiooni häireid. Arvestades kaadmiumi toksilist mõju neerudele, kehtestas toiduohutusamet kaadmiumi lubatavaks nädaladoosiks 2,5 μg kehamassi kg kohta. Toiduohutusamet jõudis ka järeldusele, et liidus on keskmine kokkupuude kaadmiumiga täiskasvanute puhul ligilähedane lubatavale nädaladoosile või ületab seda veidi. Samuti jõuti järeldusele, et sellised grupid nagu taimetoitlased, lapsed, suitsetajad ja väga saastunud piirkondades elavad inimesed võivad saada doosi, mis ületab lubatud nädaladoosi ligikaudu 2 korda. Seetõttu järeldas toidutarneahelas esinevate saasteainetega tegelev Euroopa Toiduohutusameti teaduskomisjon, et elanikkonna kaadmiumiga kokkupuute praegust taset tuleb vähendada. Seejärel avaldas toiduohutusamet 17. jaanuaril 2012 teadusliku aruande, milles kinnitati, et laste ja täiskasvanute puhul võib kokkupuute tase 95. protsentiili juures ületada tervisepõhised suunisväärtused (4).
                  
               
                     (3)
                  
                  
                     Võttes arvesse toiduohutusameti arvamust ja teaduslikku aruannet, kehtestati komisjoni määrusega (EL) nr 2014/488 (5) imikutoidu ning šokolaadi ja kakaotoodete suhtes uued piirnormid.
                  
               
                     (4)
                  
                  
                     Komisjon leidis siiski, et kehtivate piirnormide kohene vähendamine ei olnud sel ajal asjakohane. Seepärast võeti vastu komisjoni soovitus 2014/193/EL, (6) milles kutsuti liikmesriike üles tagama, et olemasolevaid leevendamismeetodeid tutvustatakse põllumajandustootjatele ning nende rakendamisega alustatakse või seda jätkatakse, et leevendusmeetmete edenemist jälgitakse korrapäraselt, kogudes andmeid kaadmiumi sisalduse kohta toiduainetes, ning et 2018. aasta veebruariks esitatakse andmed kaadmiumi tasemete kohta, mis on piirnormide lähedal või ületavad neid.
                  
               
                     (5)
                  
                  
                     Pärast leevendusmeetmete rakendamist kogutud kõige uuemate andmete hindamine näitab, et kaadmiumisisalduse vähendamine paljudes toiduainetes on nüüd võimalik. Seepärast on asjakohane vähendada kaadmiumi kehtivaid piirnorme või kehtestada asjaomaste toiduainete suhtes piirnormid.
                  
               
                     (6)
                  
                  
                     Seepärast tuleks määrust (EÜ) nr 1881/2006 vastavalt muuta.
                  
               
                     (7)
                  
                  
                     Arvestades, et kaadmium on kaudne genotoksiline kantserogeen ja seetõttu kujutab selle esinemine suuremat ohtu rahvatervisele, tuleks kaadmiumi sisaldavate toodete puhul, mis ei vasta uutele piirnormidele ja mis on lastud turule enne käesoleva määruse jõustumist, lubada nende turule jäämist ainult piiratud ajaks.
                  
               
                     (8)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1881/2006 lisa muudetakse vastavalt käesoleva määruse lisale.
         
         
            Artikkel 2
            Lisas loetletud toiduained, mis on seaduslikult turule lastud enne käesoleva määruse jõustumist, võivad jääda turule kuni 28. veebruarini 2022.
         
         
            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. august 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 37, 13.2.1993, lk 1.
         
            (2)  Komisjoni 19. detsembri 2006. aasta määrus (EÜ) nr 1881/2006, millega sätestatakse teatavate saasteainete piirnormid toiduainetes (ELT L 364, 20.12.2006, lk 5).
         
            (3)  Toiduahelas olevaid saasteaineid käsitlev Euroopa Toiduohutusameti teaduskomisjon (CONTAM); Teaduslik arvamus toidus esineva kaadmiumi kohta („Scientific opinion on cadmium in food“). EFSA Journal 2009(980) 1–139, https://efsa.onlinelibrary.wiley.com/doi/epdf/10.2903/j.efsa.2009,980.
         
            (4)  EFSA teaduslik aruanne Euroopa elanikkonna kokkupuute kohta kaadmiumiga toidu kaudu („Scientific Report of EFSA on Cadmium dietary exposure in the European population“). EFSA Journal 2012;10(1), 2551 [37 pp.], https://efsa.onlinelibrary.wiley.com/doi/epdf/10.2903/j.efsa.2012,2551.
         
            (5)  Komisjoni 12. mai 2014. aasta määrus (EL) nr 2014/488, millega muudetakse määrust (EÜ) nr 1881/2006 seoses toiduainetes sisalduva kaadmiumi piirnormidega (ELT L 138, 13.5.2014, lk 75).
         
            (6)  Komisjoni 4. aprilli 2014. aasta soovitus 2014/193/EL toiduainetes esineva kaadmiumi vähendamise kohta (ELT L 104, 8.4.2014, lk 80).
      
      
         
            LISA
            3. jaos: Määruse (EÜ) nr 1881/2006 lisas nimetatud metallide puhul asendatakse punkt 3.2 (Kaadmium) järgmisega:
            
               
                           „Toode (1)
                           
                        
                        
                           Piirnormid (mg/kg märgkaalu kohta)
                        
                     
                           3.2
                        
                        
                           
                              Kaadmium
                           
                        
                        
                            
                        
                     
                           3.2.1.
                        
                        
                           Puuviljad (27) ja pähklipuu viljad (27)
                           
                        
                        
                            
                        
                     
                           3.2.1.1.
                        
                        
                           Tsitrusviljad, õunviljad, luuviljad, lauaoliivid, kiivid, banaanid, mangod, papaiad ja ananassid
                        
                        
                           0,020 
                        
                     
                           3.2.1.2.
                        
                        
                           Marjad ja väikesed puuviljad, välja arvatud vaarikad
                        
                        
                           0,030 
                        
                     
                           3.2.1.3.
                        
                        
                           Vaarikad
                        
                        
                           0,040 
                        
                     
                           3.2.1.4.
                        
                        
                           Puuviljad, välja arvatud need, mis on loetletud punktides 3.2.1.1, 3.2.1.2 ja 3.2.1.3
                        
                        
                           0,050 
                        
                     
                           3.2.1.5.
                        
                        
                           Pähklipuu viljad  (*1)
                           
                        
                        
                            
                        
                     
                           3.2.1.5.1.
                        
                        
                           Pähklipuu viljad, välja arvatud need, mis on loetletud punktis 3.2.1.5.2
                        
                        
                           0,20 
                        
                     
                           3.2.1.5.2.
                        
                        
                           Piiniapähklid
                        
                        
                           0,30 
                        
                     
                           3.2.2.
                        
                        
                           Juurviljad ja mugulköögiviljad (27)
                           
                        
                        
                            
                        
                     
                           3.2.2.1.
                        
                        
                           Juurviljad ja mugulköögiviljad, välja arvatud need, mis on loetletud punktides 3.2.2.2, 3.2.2.3, 3.2.2.4, 3.2.2.5 ja 3.2.2.6. Kartuli puhul kohaldatakse piirnormi kooritud kartuli suhtes.
                        
                        
                           0,10 
                        
                     
                           3.2.2.2.
                        
                        
                           Redis
                        
                        
                           0,020 
                        
                     
                           3.2.2.3.
                        
                        
                           Troopilised juured ja mugulad, juurpetersell, naeris
                        
                        
                           0,050 
                        
                     
                           3.2.2.4.
                        
                        
                           Söögipeet
                        
                        
                           0,060 
                        
                     
                           3.2.2.5.
                        
                        
                           Juurseller
                        
                        
                           0,15 
                        
                     
                           3.2.2.6.
                        
                        
                           Mädarõigas, aed-moorputk, aed-piimjuur
                        
                        
                           0,20 
                        
                     
                           3.2.3.
                        
                        
                           Sibulköögiviljad 27
                           
                        
                        
                            
                        
                     
                           3.2.3.1.
                        
                        
                           Sibulköögiviljad, välja arvatud küüslauk
                        
                        
                           0,030 
                        
                     
                           3.2.3.2.
                        
                        
                           Küüslauk
                        
                        
                           0,050 
                        
                     
                           3.2.4.
                        
                        
                           Viliköögiviljad (27)
                           
                        
                        
                            
                        
                     
                           3.2.4.1.
                        
                        
                           Viliköögiviljad, välja arvatud baklažaanid
                        
                        
                           0,020 
                        
                     
                           3.2.4.2.
                        
                        
                           Baklažaanid
                        
                        
                           0,030 
                        
                     
                           3.2.5.
                        
                        
                           Kapsasköögiviljad (27)
                           
                        
                        
                            
                        
                     
                           3.2.5.1.
                        
                        
                           Kapsad, välja arvatud lehtkapsad
                        
                        
                           0,040 
                        
                     
                           3.2.5.2.
                        
                        
                           Lehtkapsad
                        
                        
                           0,10 
                        
                     
                           3.2.6.
                        
                        
                           Lehtköögiviljad ja ürdid(27)
                           
                        
                        
                            
                        
                     
                           3.2.6.1.
                        
                        
                           Lehtköögiviljad, välja arvatud need, mis on loetletud punktis 3.2.6.2
                        
                        
                           0,10 
                        
                     
                           3.2.6.2.
                        
                        
                           Spinat ja muu samalaadne (lehed), sinepiseemikud ja värsked ürdid
                        
                        
                           0,20 
                        
                     
                           3.2.7.
                        
                        
                           Kaunköögiviljad (27)
                           
                        
                        
                           0,020 
                        
                     
                           3.2.8.
                        
                        
                           Varsköögiviljad (27)
                           
                        
                        
                            
                        
                     
                           3.2.8.1.
                        
                        
                           Varsköögiviljad, välja arvatud need, mis on loetletud punktides 3.2.8.2 ja 3.2.8.3
                        
                        
                           0,030 
                        
                     
                           3.2.8.2.
                        
                        
                           Porrulauk
                        
                        
                           0,040 
                        
                     
                           3.2.8.3.
                        
                        
                           Seller
                        
                        
                           0,10 
                        
                     
                           3.2.9.
                        
                        
                           Seened (27)
                           
                        
                        
                            
                        
                     
                           3.2.9.1.
                        
                        
                           Kultuurseened, välja arvatud need, mis on loetletud punktis 3.2.9.2
                        
                        
                           0,050 
                        
                     
                           3.2.9.2.
                        
                        
                           
                              Lentinula edodes (shiitakeseened) ja Pleurotus ostreatus (austerservikud)
                        
                        
                           0,15 
                        
                     
                           3.2.9.3.
                        
                        
                           Metsaseened
                        
                        
                           0,50 
                        
                     
                           3.2.10.
                        
                        
                           Kaunviljad ja nendest saadud valgud
                        
                        
                            
                        
                     
                           3.2.10.1.
                        
                        
                           Kaunviljad, välja arvatud nendest saadud valgud
                        
                        
                           0,040 
                        
                     
                           3.2.10.2.
                        
                        
                           Kaunviljadest saadud valgud
                        
                        
                           0,10 
                        
                     
                           3.2.11.
                        
                        
                           Õliseemned  (*1)
                           
                        
                        
                            
                        
                     
                           3.2.11.1.
                        
                        
                           Õliseemned, välja arvatud need, mis on loetletud punktides 3.2.11.2, 3.2.11.3, 3.2.11.4, 3.2.11.5 ja 3.2.11.6
                        
                        
                           0,10 
                        
                     
                           3.2.11.2.
                        
                        
                           Rapsiseemned
                        
                        
                           0,15 
                        
                     
                           3.2.11.3.
                        
                        
                           Maapähklid ja sojaoad
                        
                        
                           0,20 
                        
                     
                           3.2.11.4.
                        
                        
                           Sinepiseemned
                        
                        
                           0,30 
                        
                     
                           3.2.11.5.
                        
                        
                           Linaseemned ja päevalilleseemned
                        
                        
                           0,50 
                        
                     
                           3.2.11.6.
                        
                        
                           Unimagunaseemned
                        
                        
                           1,20 
                        
                     
                           3.2.12.
                        
                        
                           Teravili  (*2)
                           
                        
                        
                            
                        
                     
                           3.2.12.1.
                        
                        
                           Teravili, välja arvatud see, mis on loetletud punktides 3.2.12.2, 3.2.12.3, 3.2.12.4 ja 3.2.12.5
                        
                        
                           0,10 
                        
                     
                           3.2.12.2.
                        
                        
                           Rukis ja oder
                        
                        
                           0,050 
                        
                     
                           3.2.12.3.
                        
                        
                           Riis, kinoa, nisukliid ja nisugluteen
                        
                        
                           0,15 
                        
                     
                           3.2.12.4.
                        
                        
                           
                              Triticum durum (kõva nisu)
                        
                        
                           0,18 
                        
                     
                           3.2.12.5.
                        
                        
                           Nisuidud
                        
                        
                           0,20 
                        
                     
                           3.2.13.
                        
                        
                           Järgmised kakao- ja šokolaaditooted (49):
                        
                        
                            
                        
                     
                           3.2.13.1.
                        
                        
                           
                                       —
                                    
                                    
                                       piimašokolaad, milles kakaokuivaine üldkogus on < 30 %
                                    
                                 
                        
                           0,10 
                        
                     
                           3.2.13.2.
                        
                        
                           
                                       —
                                    
                                    
                                       šokolaad, milles kakaokuivaine üldkogus on < 50 %; piimašokolaad, milles kakaokuivaine üldkogus on < 30 %
                                    
                                 
                        
                           0,30 
                        
                     
                           3.2.13.3.
                        
                        
                           
                                       —
                                    
                                    
                                       šokolaad, milles kakaokuivaine üldkogus on ≥ 50 %
                                    
                                 
                        
                           0,80 
                        
                     
                           3.2.13.4.
                        
                        
                           
                                       —
                                    
                                    
                                       lõpptarbijale müüdav kakaopulber või kakaopulber koostisosana lõpptarbijale müüdavas magustatud kakaopulbris (šokolaadijook)
                                    
                                 
                        
                           0,60 
                        
                     
                           3.2.14.
                        
                        
                           Loomsed tooted – maismaaloomad (6)
                           
                        
                        
                            
                        
                     
                           3.2.14.1.
                        
                        
                           Veise-, lamba-, sea- ja linnuliha (välja arvatud rups)
                        
                        
                           0,050 
                        
                     
                           3.2.14.2.
                        
                        
                           Hobuseliha, välja arvatud rups
                        
                        
                           0,20 
                        
                     
                           3.2.14.3.
                        
                        
                           Veise-, lamba-, sea-, linnu- ja hobusemaks
                        
                        
                           0,50 
                        
                     
                           3.2.14.4.
                        
                        
                           Veise-, lamba-, sea-, linnu- ja hobuseneer
                        
                        
                           1,0 
                        
                     
                           3.2.15.
                        
                        
                           Loomsed tooted – kala, kalatooted ja muud merevee ja magevee toiduained
                        
                        
                            
                        
                     
                           3.2.15.1.
                        
                        
                           Kala lihaskude (
                              24
                              )
                              (
                              25
                              ), välja arvatud liikide puhul, mis on loetletud punktides 3.2.15.2, 3.2.15.3 ja 3.2.15.4
                        
                        
                           0,050 
                        
                     
                           3.2.15.2.
                        
                        
                           Järgmiste kalade lihaskude (24)
                              (25):
                           makrell (Scomber sp.), tuun (Thunnus sp., Katsuwonus pelamis, Euthynnus sp.),lõuna-aafrika sintsüoptermudil (Sicyopterus lagocephalus)
                        
                        
                           0,10 
                        
                     
                           3.2.15.3.
                        
                        
                           Järgmiste kalade lihaskude (24)
                              (25):
                           makrelltuunid (Auxis sp.)
                        
                        
                           0,15 
                        
                     
                           3.2.15.4.
                        
                        
                           Järgmiste kalade lihaskude (24)
                              (25):
                           anšoovised (Engraulis sp.), mõõkkala (Xiphias gladius), sardiin (Sardina pilchardus)
                        
                        
                           0,25 
                        
                     
                           3.2.15.5.
                        
                        
                           Koorikloomad (26): jäsemete ja tagakeha lihaskude (44). Krabi ja krabilaadsete koorikloomade (Brachyura ja Anomura) puhul jäsemete lihaskude.
                        
                        
                           0,50 
                        
                     
                           3.2.15.6.
                        
                        
                           Kahepoolmelised molluskid (26)
                           
                        
                        
                           1,0 
                        
                     
                           3.2.15.7.
                        
                        
                           Peajalgsed (sisikonnata) (26)
                           
                        
                        
                           1,0 
                        
                     
                           3.2.16.
                        
                        
                           Imiku piimasegud, jätkupiimasegud ning meditsiinilisel näidustusel kasutamiseks ettenähtud imiku- ja väikelastetoit (3)(29) ning väikelaste joogisegud (29)
                              (57)
                           
                        
                        
                            
                        
                     
                           3.2.16.1.
                        
                        
                           
                                       —
                                    
                                    
                                       mida turustatakse pulbrina ja mis on valmistatud lehmapiimavalkudest või lehmapiimavalkude hüdrolüsaatidest
                                    
                                 
                        
                           0,010 
                        
                     
                           3.2.16.2.
                        
                        
                           
                                       —
                                    
                                    
                                       mida turustatakse vedelikuna ja mis on valmistatud lehmapiimavalkudest või lehmapiimavalkude hüdrolüsaatidest
                                    
                                 
                        
                           0,005 
                        
                     
                           3.2.16.3.
                        
                        
                           
                                       —
                                    
                                    
                                       mida turustatakse pulbrina ja mis on valmistatud sojavalgu isolaatidest kas eraldi või segus lehmapiimavalkudega
                                    
                                 
                        
                           0,020 
                        
                     
                           3.2.16.4.
                        
                        
                           
                                       —
                                    
                                    
                                       mida turustatakse vedelikuna ja mis on valmistatud sojavalgu isolaatidest kas eraldi või segus lehmapiimavalkudega
                                    
                                 
                        
                           0,010 
                        
                     
                           3.2.17.
                        
                        
                           Väikelaste joogisegud (29)
                              (57)
                           
                        
                        
                            
                        
                     
                           3.2.17.1.
                        
                        
                           
                                       —
                                    
                                    
                                       mida turustatakse pulbrina ja mis on valmistatud taimevalgu isolaatidest (välja arvatud sojavalgu isolaatidest) kas eraldi või segus lehmapiimavalkudega
                                    
                                 
                        
                           0,020 
                        
                     
                           3.2.17.2.
                        
                        
                           
                                       —
                                    
                                    
                                       mida turustatakse vedelikuna ja mis on valmistatud taimevalgu isolaatidest (välja arvatud sojavalgu isolaatidest) kas eraldi või segus lehmapiimavalkudega
                                    
                                 
                        
                           0,010 
                        
                     
                           3.2.18.
                        
                        
                           Imikutele ja väikelastele ette nähtud teraviljapõhised töödeldud toidud ja imikutoidud (3)
                              (29)
                           
                        
                        
                           0,040 
                        
                     
                           3.2.19.
                        
                        
                           Imikutele ja väikelastele ettenähtud joogid, mida sellisena märgistatakse ja müüakse, välja arvatud tooted, mis on loetletud punktides 3.2.16 ja 3.2.17
                        
                        
                            
                        
                     
                           3.2.19.1.
                        
                        
                           Turustatakse vedelikena või muudetakse vastavalt tootja juhistele, sealhulgas puuvilja- ja marjamahlad (
                              4
                              )
                           
                        
                        
                           0,020 
                        
                     
                           3.2.20.
                        
                        
                           Toidulisandid (39)
                           
                        
                        
                            
                        
                     
                           3.2.20.1.
                        
                        
                           Toidulisandid, välja arvatud need, mis on loetletud punktis 3.2.20.2
                        
                        
                           1,0 
                        
                     
                           3.2.20.2.
                        
                        
                           Toidulisandid, mis koosnevad üksnes või peamiselt kuivatatud merevetikatest, merevetikatest valmistatud toodetest või kuivatatud kahepoolmelistest molluskitest
                        
                        
                           3,0 
                        
                     
                           3.2.21.
                        
                        
                           Sool
                        
                        
                           0,50 
                        
                     
            
               (*1)  Piirnorme ei kohaldata purustamiseks ja õli rafineerimiseks ettenähtud pähklite või õliseemnete suhtes, tingimusel et selliseid pressitud pähkleid või õliseemneid ei lasta turule toiduna. Kui sellised pressitud pähklid või õliseemned lastakse turule toiduna, kohaldatakse piirnorme, võttes arvesse käesoleva määruse artikli 2 lõikeid 1 ja 2.
            
               (*2)  Piirnorme ei kohaldata teravilja suhtes, mida kasutatakse linnastena õlu või destilleeritud jookide tootmiseks, tingimusel et selliseid linnaseid ei lasta turule toiduna. Kui sellised linnased lastakse turule toiduna, kohaldatakse piirnorme, võttes arvesse käesoleva määruse artikli 2 lõikeid 1 ja 2.“